Indien 'n persoon vermoed dat hy/syself of geliefde aan Kleptomanie ly, is dit belangrik om te onthou dat die toestand behandelbaar is en so gou as moontlik die hulp van 'n professionele persoon inroep.
Kleptomanie is 'n onvermoë om die behoefte te onderdruk om items te steel wat geen persoonlike of finansiële waarde vir die persoon het nie. Dit verskil van "gewone" diefstal, wat gemotiveer word deur die waarde wat die gesteelde items vir die dief inhou.
Die mees algemene kenmerke van kleptomanie is onwillekeurige gedagtes aan steel, 'n onvermoë om hierdie gedagtes te onderdruk en die gevoel van "verligting" nadat die daad gepleeg is. Hierdie simptome is na aan dié van obessief-kompulsiewe versteurings. Persone wat met kleptomanie gediagnoseer word, sukkel gewoonlik ook met toestande soos lae gemoed, algemene angs, eetversteurings en dwelmgebruik. Gevoelens van stres, skuld en berou kom ook dikwels voor. Depressie is 'n algemene verskynsel saam met die diagnose van kleptomanie.
Omdat die simptome van kleptomanie met dié van vele ander angsversteurings ooreenstem, kan dit effektief behandel word. 'n Kombinasie van medikasie en psigoterapie is ideaal in die behandeling van kleptomanie. Om by 'n algemene praktisyn én kliniese sielkundige om hulp aan te klop is dus 'n goeie begin.
WAT IS DIE SIMPTOME VAN KLEPTOMANIE?
Om diagnoseerbaar te wees moet drie of meer van die volgende simptome vir ten minste 6 maande chronies voorkom:
'n Onvermoë om die behoefte te onderdruk om items te steel wat nie belangrik is vir privaat gebruik of finansïele gewin nie.
Spanning en "druk" wat opbou voor die diefstal gepleeg word.
Verligting, "vervulling" of ontspanning net voor of net na die diefstal gepleeg is.
Die diefstal moet nie as gevolg van wraak, of optrede teen iemand spesifiek, wees nie.
ALGEMENE INLIGTING OOR BEHANDELING VAN KLEPTOMANIE
Hoekom is behandeling nodig vir kleptomanie?
Sonder die regte behandeling kan die simptome van kleptomanie buite beheer raak en die betrokke individu in groot moeilikheid by die samelewing en/of die gereg laat beland. kleptomanie kan in díe opsig met ander siektes, bv. diabetes, vergelyk word. Albei vereis deurlopende farmakologiese behandeling (medikasie) en monitering deur 'n professionele persoon, en die resultate is oor die algemeen heelwat beter as die persoon gereeld psigoterapie by 'n sielkundige ontvang. Om te voorkom dat mense of diere seerkry of dat die persoon se gedrag hom of haar met die gereg laat bots, is professionele behandeling uiters belangrik vir enigiemand wat gediagnoseer is met 'n impuls-beheerversteuring.
Watter rol speel 'n sielkundige in die behandeling van kleptomanie?
'n Sielkundige kan kleptomanie diagnoseer en psigoterapeuties behandel. Dit beteken dat hy of sy jou kan help om jou diagnose te verstaan en daarmee saam te leef, asook om 'n strategie toe te pas wat tot gedragsverandering kan lei. 'n Sielkundige in Suid-Afrika mag nie medikasie voorskryf nie en werk gewoonlik saam met 'n psigiater in spanverband.
ADVIES VIR GELIEFDES EN FAMILIELEDE WAT SAAM MET IEMAND WOON OF WERK WAT GEDIAGNOSEER IS MET KLEPTOMANIE
As 'n geliefde of vriend(in) gediagnoseer word met kleptomanie, kan jou ondersteuning en motivering 'n baie belangrike rol speel in die aanvaarding en hantering van hulle diagnose. Hier is riglyne hoe jy 'n individu kan bystaan:
Wees geduldig. Mense wat onder die aanslag van kleptomanie verkeer, het nie altyd die vermoë om te sê hoe hulle voel of wat hulle ervaar nie. Gee hulle 'n kans om eers gewoond te raak aan die diagnose, en om geleidelik 'n daadwerklike plan te kan uitwerk om hulle lewe van nou af te bestuur.
Wees ingelig oor kleptomanie. Hoe meer jy en jou geliefde, familielid of kollega van die siekte weet en verstaan, hoe meer kan julle saamwerk aan 'n plan om die persoon te ondersteun en die siekte te bestuur.
Kyk mooi na jouself! Onthou, 'n persoon met gediagnoseerde kleptomanie kan jou ook negatief beïnvloed deur jou by hul versteuring te betrek. Om saam met 'n persoon te leef wat gediagnoseer is met angs kan frustrerend, uitputtend en soms chaoties voel. Maak tyd vir jouself ook.